Source: https://www.uusisuomi.fi/kotimaa/273301-sote-kohu-kansanedustaja-naytti-eu-lomaketta-ministerille-kumman-kohdan-ruksaatte-bn
Timestamp: 2019-07-16 02:42:01+00:00
Document Index: 19356070

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ']

Sote-kohu: Kansanedustaja näytti EU-lomaketta ministerille – ”Kumman kohdan ruksaatte, b:n vai d:n?” | Uusi Suomi
Kuva: Kuvakaappaus / Eduskunnan verkkolähetys
Antti Lindtman nosti kyselytunnilla esiin EU-lomakkeen ja kysyi, minkä kohdan hallitus ruksaa.
Peruspalveluministeri Annika Saarikko (kesk) perusteli kyselytunnilla kerta toisensa jälkeen, miksi hallitus valitsi oikeusvarmuusmenettelyn. Saarikko muun muassa toisti sote-johtaja Päivi Nergin eilen keskiviikkona antaman lausunnon, jonka mukaan notifikaatio on yleiskäsite.
”Notifikaatio on yleiskäsite, jonka alle mahtuu myös toimintamuoto oikeusvarmuusilmoituksesta. Se on tapa hakea EU:lta virallinen kannanmuodostus siitä, pitääkö valinnanvapaus sisällään valtion tukea, joka on kiellettyä”, Saarikko sanoi.
Saarikko myös kävi Nergin tapaan läpi sen, mistä oikeusvarmuusilmoitus löytyy EU:n artiklasta 108 (3). Perustuslakivaliokunta nimenomaan edellytti, että hallituksen on tehtävä tämän artiklan mukainen notifikaatio.
LUE LISÄÄ: Sote-sanasota yltyy – Nerg: ”Mikä tahansa komissiolle menevä ilmoitus on notifikaatio”
Nerg totesi jo keskiviikkona, että komission vuonna 2015 antama asetus täsmentää kyseistä artiklan kohtaa, ja tuosta asetuksesta oikeusvarmuusilmoitus löytyy.
Lopulta notifikaatiokeskustelu kilpistyi suurimman oppositiopuolueen sdp:n eduskuntaryhmän puheenjohtajan Antti Lindtmanin kysymykseen siitä, miten hallitus ruksittaa EU:lle annettavan lomakkeen.
Kyseisen lomakkeen nosti keskiviikkona esiin Uuden Suomen haastattelema Eurooppaoikeuden professori Juha Raitio. Komission asetuksen mukaisessa valtiontuen tietolomakkeessa hallituksen on ruksittava, tarkoittaako se notifiointia (kohta b) vai oikeusvarmuusilmoitusta (kohta d).
Katso lomake tästä:
Lindtmanin mukaan hankalasti tajuttava notifikaatio on tärkeä asia, sillä ”tästä voi olla kiinni koko sote-rakennelman kohtalo”.
Lindtman vetäisi esiin tulostetun lomakkeen ja tivasi ministeri Saarikolta, kumman kohdan hallitus ruksaa: b:n vai d:n. Lindtmanin tulkinnan mukaan kohta b eli notifiointi olisi perustuslakivaliokunnan kannan mukainen.
”Tämä ei varsinaisesti ole mikään lottopeli tai veikkaus”, Saarikko aloitti mutta myönsi, että ”pohjimmiltaan keskustelemme yhdestä sähköisestä lomakkeesta”.
”Koska Suomen kanta on se, että me itse arvioimme, että ei ole kiellettyä valtiontukea, niin meidän kantamme on oikeusvarmuusilmoitus”, Saarikko sanoi.
Näin ollen Saarikon mukaan Suomi ruksaa siis lomakkeelta kohdan d.
Antti Lindtman, Annika Saarikko
Nyt täytyy uskoa että kyllä tuo nykyisen Keskustan väki on umpikieroa porukkaa!
Oikeusvarmuusilmoitus onkin Notifiointi tai päinvastoin. Missä on se kevytnotifiointi mistä he puhuivat aiemmin?
Mattsson, kyllä sinun ajatuksesi uskoa vaatiikin, mitä se usko sitten lieneekään.
28.2.2019 17:43
Jukka, asia on juuri näin. Keskusta-puolue pyrkii jo muokkaamaan ja tulkitsemaan Suomen perustuslakia ja lakia omista tarkoitusperistä lähtien.
EU:n sovitut säännöt ja tavat tuntuvat menevät
28.2.2019 17:48
Maanpetokselta haiskahtaa. Kaikkien "puhallusten äiti"!
Eikös se viimeisin valtakunnanoikeuteen joutunut ollut myös Keskustan johtajia?
Jukka, hän oli keskustalainen Kauko Juhantalo. Herralla meni sekaisin omat, pankin ja valtion rahat pyörittäessään kiinteistökauppaa Helsingin keskustassa.
Jos toinen kommentoija Erkki ehdottaisi että kaikki Keskustalaiset on suljettava leireille Pasi vastaisi kuule Erkki juuri näin.
28.2.2019 19:02
Erkki ja leirit?? Onko Simosella jo torstaina korkki auki.
Jos nyt ihminen kommentoi jotakin asiaa viisaasti niin kyllä asiaa pitää kompata. Ainakin minä voin tehdä niin.
Lopettakaa se Sote pelleily eduskunnassa, ei sitä kukaan enään jaksa. Jos ja kun eduskunta hyväksyy soten , voi seuraava hallitus korjata mahdolliset virheet. "Liike on minulle kaikki kaikessa, päämäärä ei mitään. Tärkeätä ei ole perille pääseminen koska perille ei voida päästä vaan tärkeätä on suunta, pyrkimys, liikkeelläolo" Mauno Koivisto.
Vihervasemisto ajaa notifikaatiota, koska valtion olisi tukemassa
maakunnan liikelaitosten kautta enemmän julkista sektoria kuin yksityisiä
palveluntuottajia (= verotus, valtion vastuu kaikista liikelaitoksen sitoumuksista).
Eli julkinen ja yksityinen toimija eivät ole tasaveroisessa asemassa.
En ota kantaa notifikaation tarpeellisuuteen sinänsä, vaan kerron tässä
sen vihervasemmiston politikan teon taustan.
Ja tämä tarina on totta T Rautavaaran lausunsanoja mukaillen.
28.2.2019 18:50
Julkinen ja yksityinen eivät saa ollakkaan tasavertaisia. Yksityisen pitää pärjätä ja saakin, jos täyttää ostajan ehdot. Nyt mennään niin, että roikaa malliin jossa yksityinen tulee asettamaan ehdot ostajalle.
Kyselytunnilla oppositiosta sanottiin jokainen tässä salissa toivoo SOTE uudistusta.Hienoa nyt se on vain siitä kiinni laitetaanko risti a vai b sarkkeeseen.Tämä on tietysti kansakunnan parhaaksi kun tämä on oivallettu..
Sosialidemokraatti kansanedustaja Antti Lindtman levitteli EU-sta saatua eduskunan kyselytunnilla sähköistä A4 lomaketta kuin Neville Chamberlain britanian pääministeri taanoin.
Seurasin koko kyselytunnin ja täytyy sanoa että ministeri Annikka Sarikko selviytyi loistavasti pytyen antamaa perustellut vastaukset opposition kysymyksiin.
Vihervasemmiston ja RKP tarkoituksena on vain estää kaikin mahdollisin keinoin estää hallituksen kansalaisen parhaaksi esitetyn vapauden sotekeskuvalintaan..
28.2.2019 19:01
Keskusta ja Kokoomus ovat kyllä itse sotkeneet itsensä suohon ja syvälle. Sote olisi jo pitkällä toteunut ellei. .... Kuinka vaikea sitä on ymmärtää....
Valinnanvapaus on huijausta, ei toimi kaikkialla Suomessa, myös aiheuttaa sen ettei ajateltuja säästöjä synny. Hoivajätit ovat liikeyrityksiä ja niiden tehtävänä on tuottaa voittoa omistajilleen ja sijoittajille, sen vuoksi niitä ei saa päästää niskan päälle suomalaiseen sosiaali- js terveyssektoriin. Näin käy jos markkinasote läpi menee. Tämä on tärkein asia vastustuksessa. Sote tarvitaan, mutta ei valinnanvapaus/markkinamallia.
1.3.2019 11:16
"Parhaan käsitykseni mukaan", ainakin kymmenen kertaa Saarikolta. En paljon perusta.
28.2.2019 18:49
Mikähän tuon lomakkeen yleisotsikko on? "Täyttöohjeessa" pyydetään kertomaan, missä laajuudessa otsikon asiaa halutaan käsiteltävän. Ne asiat lomakkeeseen siis täytetään.
On se vaan merkillistä. Koko "uusi sote" on rakennettu savijaloille ja eikun lisää pukkaa, Hämäyksen toinen kierros on juuri käynnistynyt. Nyt tapellaan notifioinnista ja mitä se on. Luodaan alkuperäisen ongelman tilalle toinen ja kun se on ratkaistu ihme veivillä on koko juttu kasassa. Pientä rajaa....
28.2.2019 21:56
Antti Brusi PS eikö nyt pitäisi olla pelisilmää ettei polta siltoja edestäpäin. Kun PS:t oli kaksi vuotta rakentamassa sote ja maakuntamallia niin se on ihan sama versio kuin sillloin 2017 keväällä.
1.3.2019 07:56
Seppo Simonen hallitusohjelmassa on kirjattu porrasmalli. Olisi edes siitä pidetty kiinni. Ns. lehmänkaupat tulivat myöhemmin. PS äänesti uuden johdon, koska vanha (nyk siniset) oli liian lepsu .
Miksi hallitus (Saarikko/Nerg) nyt vasta lähettävät "kevynotifikation" EU:lle , EU ilmoitusta on toivottu jo pitkään. Asiantuntijat ovat sitä ehdottaneet. On jo tarpeeksi monta kertaa kokeiltu kepillä jäätä,että olisi ollut jo aika tehdä asia kunnolla, mutta itse ovat pelanneet ajan loppuun! Sote tauolle ja korjailuun, ei tarvita eduskunnalta lisää istuntoaikaa ! Kansalaiset uskovat Sote asiassa enemmän asiantuntijoita kuin Sipilän hallitusta tai puhekone Saarikkoa! Saatikka Orpon selityksiä valinnanvapauden autuudesta, ei toteudu kaikkialla, vain ruuhkasuomessa. Siis valhetta, "pörriäisille" luvattu rahasampo, kokoomuksen arvovalinta.
Omitusta tässä notifikaatiosvaatimuksesa on, että sehän on täysi vastoi SDP: n omaa ideologiaa. EU: n päätännän ja lainsäädännän tavoitteena on turvata yksityisten yritysten toiminta julkishallintojen mielivalloilta.
Suomalaisen terveyskeskuksten tai kunnallisten vanhuspalveluidenei tulisi saada mitään pienintäkään kilpailuhyötyä yksityisiin nähden, joka nyt ahdistaa kovasti
demarijoukkiota, vaikka notifikaatiota jarrutuksessaan castoin omia aatteitaan vaativatkin.
Täysin absurdia hölynpölyä demukoilta.
28.2.2019 21:41
"Suomalaisen terveyskeskuksten tai kunnallisten vanhuspalveluidenei tulisi saada mitään pienintäkään kilpailuhyötyä yksityisiin nähden"
Niin ja miksi ei, tässä halutaan tehdä haittaa omakustanteiselle?
28.2.2019 22:19
1.3.2019 06:33
Kovasti tuntuu Lindtmanilla edelleen olevan vetoa listoihin ja lomakkeisiin.
1.3.2019 06:57
Jo vuosikymmeniä sitten opin, että tehokkaimmat asian viivyttämiskeinot ovat
-lausunnollelähettämiskeino
-lisäselvittämiskeino.
Näin on edelleen. Eikä tämä ole kannanotto siihen, kuka tällä kertaa tässä asiassa on eniten oikeassa.
1.3.2019 11:52
Soten julkiset puolustajat loytyvät Kepun ministereistä ja kansanedustajista. Kun keskustelu etenee, niin he sotkevat itseään suohon entistä syvemmälle. Edustaja Heikkinen A-studiossa totesi, että sotea tarvitaan köyhtyvien maalaiskuntien pelastamiseksi. Tähän tarvitaan uusjakoa koko Suomesta.
1.3.2019 13:44
Kepu ja kokoomus ottavat siis riskin, että koko valinnanvapaus voidaan purkaa, jos siitä tehdään (nykyisen) eduskunnan minimienemmistön päätös.
1.3.2019 19:43
Niin tai näin, mutta osaavatkohan ne edes ynnälaskua. Siirrellänpä sitä vähenevää hoitohenkilökuntaa sotella sinne-tänne, kuten ennen hölmöläisten peitonjatkamiskonstissa, mistä sitä hoitajaa sillä konstilla lisää sikiää.
Kansa ei halua lisääntymällä uutta kasvua tehdä. Vanhat elää vanhemmaksi..
Tässä taas rakennellaan järjestelmää jota varten kansalainen on olemassa. Jotenkin sitä kuvittelisi että järjestelmät tehtäisiin tukemaan ihmisiä eikä voittoa tavoittelevia yrityksiä. No samahan tuo on jo muutenkin. Suomeen syntyessä kansalainen on veronmaksaja ja tuotantoväline. Ei muuta. Tyhmyydessään on ihminen rakentanut kapitalistisen järjestelmän jota ei osata enää hallitusti purkaa.